Petserimaa

Petserimaa eller Petseri maakond var tidligere fylke i Estland, opprettet i 1920.

Fra 1945 har størstedelen av fylket vært administrert som en del av Pskov oblast, først av Russiske SFSR og siden 1991 av Russland.

 Historie 
Setukeserne, er et finsk folkeslag, som er i slekt med esterne. De regner hele det historiske fylket Petserimaa som sitt hjemland.Culture and Power at the Edges of the State av Thomas M. Wilson, Hastings Donnan, s. 268. ISBN 3825875695. De russiske innbyggerne i Petserimaa var hovedsakelig de eldre, som snakket en mellomting mellom russisk og belarusisk.The Slavonic and East European Review, s. 516. På midten av 1400-tallet, ble et av de viktigste russiskortodokse klosterene, Pskovo-Petsjerskijklosteret grunnlagt i området.Post-Cold War Identity Politics: Northern and Baltic Experiences, s. 263. ISBN 0714654280.

I det siste krigsåret av første verdenskrig, fra februar til desember 1918, ble hovedstaden i fylket, Petsjory, okkupert av tyske styrker. Byen ble deretter, som en del av den estiske selvstendighetskrigen, overtatt av estiske styrkene den 29. mars 1919. Gjennom Tartu-traktaten fikk deretter Estland hovedstaden og de omkringliggende områder, det vil si Setumaa. Petsjory fikk da navnet Petseri, mens områdene rundt ble kalt Petserimaa eller Petseri maakond.

Under andre verdenskrig var Petserimaa okkupert av den tyske hæren mellom august 1941 og 11. august 1944, og deretter av sovjetiske styrker under deres fremstøt mot Tyskland. Sovjetunionen annekterte Petserimaa til Russiske SFSR i 1944. I 1991, etter at Sovjetunionen gikk i oppløsning, fremmet Estland et krav om få området tilbake, slik det ble hevdet i Tartu-traktaten. Estland oppga kravet i november 1995.A Political and Economic Dictionary of Eastern Europe, s. 443. ISBN 1857430638.

Estland har underskrevet den estisk-russiske grensetraktaten av 18. mai 2005. I innledningen står det at den tidligere traktaten om statsgrensen delvis blir opphevet, i sammenheng med paragraf 122 i den estiske grunnloven.«Estonian Parliament ratifies Estonian-Russian border treaties »

 Referanser 

 Eksterne lenker 


Kategori:Estland
Kategori:Stater og territorier etablert i 1920
Kategori:Stater og territorier opphørt i 1944
Kategori:Tidligere fylker